arnastofnun/IGC-2024 huggingface dataset:
Jacques Derrida

Jacques Derrida (15. júlí 1930 – 9. október 2004) var franskur heimspekingur sem fæddist í Alsír. Hann mótaði aðferðafræði sem kennd er við afbyggingu og verk hans eru jafnan talin til póststrúktúralisma og tengd póstmódernískum fræðum. Derrida kemur víða við í bókum sínum sem eru yfir 40 talsins ásamt ritgerðum og ræðum og hefur haft varanleg áhrif á hugvísindi, einkum heimspeki og bókmenntafræði. Sú setning sem oftast er vísað til úr verkum Derrida er: „það er ekkert utan textans“ (franska: „il n'y a pas de hors-texte“) sem birtist í ritgerð um Rousseau og merkir þar að ekkert sé án samhengis. Gagnrýnendur Derrida hafa vitnað óspart í setninguna og sett fram sem eins konar slagorð í því skyni að sýna meinta villu afbyggingar í hnotskurn og gera hana tortryggilega.

Afbygging er tilraun til að vekja athygli á mótsögnum tiltekins texta og ganga gegn tvíhyggjunni sem hann hvílir á, nota andstæðupör hans til að grafa undan textanum og rekja upp raunverulega merkingu hans. Aðferð Derrida felur í sér að draga fram sögulegar rætur heimspekihugmynda og vefengja svokallaða "frumspeki nærverunnar" sem hann leit svo á að hefði drottnað yfir heimspekinni frá dögum Forn-Grikkja. Enda þótt afbygging hafi reynst þekktasta hugtak Derrida meðal almennings fer því fjarri að það hafi yfirgnæfandi stöðu umfram önnur innan heildarverks Derrida sjálfs.

Verk Derrida hafa skírskotanir til ótal sviða, svo sem bókmennta, arkitektúrs, félagsfræði og menningarfræði. Á síðari hluta ferils síns fékkst hann einkum við siðferðisleg og pólitísk efni og hafði áhrif á stjórnmálahópa. Hann var umdeildur í lifanda lífi og er enn. Litið er á verk hans sem áskorun gagnvart óvefengdum frumforsendum vestrænnar heimspekihefðar og hefða vestrænnar menningar í heild sinni.

Ævi.

Derrida fæddist í úthverfi í Alsír inn í gyðingafjölskyldu af millistétt sem varð fyrir barðinu á Vichy-stjórninni. Hann var rekinn úr skóla í október árið 1942 af rasískum ástæðum. Þetta hafði hann í minnum ævilangt og brottreksturinn hafði mótandi áhrif á persónuleika hans. Hinn ungi Derrida tók þátt í ýmsum íþróttakeppnum í uppbótarskyni og dreymdi um að verða atvinnumaður í fótbolta. En þá þegar hafði hann uppgötvað og var tekinn að lesa af ástríðu ekki aðeins klassíska skáldsagnahöfunda heldur einnig heimspekinga og rithöfunda á borð við Albert Camus, Antonin Artaud, Paul Valéry, Rousseau, Nietzsche og André Gide.
Handknattleiksárið 1979-80

Handknattleiksárið 1979-80 var keppnistímabilið í íslenskum handknattleik sem hófst haustið 1979 og lauk vorið 1980. Víkingar urðu Íslandsmeistarar í karlaflokki og Framstúlkur í kvennaflokki. Valsmenn náðu þeim árangri að leika til úrslita í Evrópukeppni meistaraliða, einir íslenskra liða. Karlalandsliðið tók ekki þátt í stórmóti á keppnistímabilinu.

Karlaflokkur.

1. deild.

Víkingar urðu Íslandsmeistarar í meistaraflokki karla á fullu húsi stiga. Keppt var í átta liða deild með tvöfaldri umferð.

HK féll niður um deild. ÍR fór í umspil við næstefsta lið 2. deildar.

2. deild.

Fylkir sigraði í 2. deild og tók sæti HK í 1. deild. Þróttur og KA léku aukaleiki um réttinn til að fara í umspil við næstneðsta lið 1. deildar. Keppt var í átta liða deild með tvöfaldri umferð.

Þór Vestmannaeyjum féll í 3. deild. Þór Akureyri fór í umspil við næstefsta lið 3. deildar.

"Úrslitaleikir um 2. sæti"

"Úrslitaleikir um sæti í 1. deild"

3. deild.

Breiðablk sigraði í 3. deild og tók sæti Þórs Ve. í 2. deild, þjálfari liðsins var Sigfús Guðmundsson. Akranes hafnaði í öðru sæti og komst í umspil gegn næstneðsta liði 2. deildar. Keppt var í 8 liða deild með tvöfaldri umferð.

"Úrslitaleikir um sæti í 2. deild"

Bikarkeppni HSÍ.

Haukar sigruðu í bikarkeppninni í fyrsta sinn eftir úrslitaleiki gegn KR. 18 lið tóku þátt í keppninni.

"1. umferð"

"16-liða úrslit"

KR – UBK 26:21

"8-liða úrslit"

"Undanúrslit"

"Úrslitaleikur"

"2. úrslitaleikur"

Evrópukeppni.

Evrópukeppni meistaraliða.

Valsmenn kepptu í Evrópukeppni meistaraliða og komust alla leið í úrslit.

"1. umerð"

"8-liða úrslit"

"Undanúrslit"

"Úrslit"

Evrópukeppni bikarhafa.

Víkingar kepptu í Evrópukeppni bikarhafa. Liðið sat hjá í fyrstu umferð, en tapaði fyrir sænsku liði í 16-liða úrslitum.

"16-liða úrslit"

Kvennaflokkur.

1. deild.

Framarar urðu Íslandsmeistarar í meistaraflokki kvenna. Keppt var í átta liða deild með tvöfaldri umferð.

Grindavík féll niður um deild. Þór Ak. fór í umspil við næstefsta lið 2. deildar.

Guðríður Guðjónsdóttir, Fram, varð markadrottning með 112 mörk.

2. deild.

Akranes sigraði í 2. deild eftir úrslitaleiki gegn Ármanni. Ármannsstúlkur töpuðu í umspili gegn næstneðsta liði 1. deildar og komust því ekki upp um deild.

"A-riðill"

"B-riðill"

"Úrslitaleikir um 1. sæti"

"Úrslitaleikir um sæti í 1. deild"

Þór Ak. sigraði Ármann í tveggja leikja úrslitaeinvígi.

Bikarkeppni HSÍ.

Framstúlkur sigruðu í bikarkeppninni í eftir úrslitaleik á Akureyri gegn Þórsurum. Fimmtán lið tóku þátt í keppninni.

"1. umferð"

"8-liða úrslit"

"Undanúrslit"

"Úrslitaleikur"

Evrópukeppni.

Evrópukeppni meistaraliða.

Framstúlkur kepptu í Evrópukeppni meistaraliða.

"1. umferð"

"16-liða úrslit"

Landslið.

Karlalandsliðið bjó sig undir B-keppni sem halda skyldi í Frakklandi árið 1981. Jóhann Ingi Gunnarsson sagði skyndilega af sér starfi landsliðsþjálfara, en Hilmar Björnsson tók við starfi hans.
Pro Tools

Pro Tools er hljóðupptöku- og hljóðvinnsluforrit frá Avid. Forritið er notað víða fyrir hljóðvinnslu í tónlistarframleiðslu, kvikmyndatónlistarframleiðslu og sjónvarpsþáttaframleiðslu. Pro Tools er fáanlegt fyrir bæði Mac OS X og Windows.
Skautafélagið Björninn

Skautafélagið Fjölnir/Björninn er íslenskt skautafélag. Félagið var stofnað 22. nóvember 1990 en var sameinað með Fjölni árið 2019. Íshokkílið félagsins leikur í hvítum búningum og spilar heimaleiki sína á Skautasvellinu í Egilshöll. Félagið leikur í Íslandsmóti karla í íshokkí.
Sólgleraugu

Sólgleraugu eru gleraugu með lituðu gleri, notuð til að deyfa birtu frá sterku sólarljósi. Þau eru einnig notuð sem tískuskart eða til að hylja augu og í sumum tilfellum jafnvel glóðaraugu fyrir öðrum. Sum sólgleraugu vernda augun gegn útfjólublárri geislun sem getur skaðað sjónhimnuna.
Vonarstræti

Vonarstræti er gata í miðborg Reykjavíkur skammt frá Tjörninni. Við Vonarstræti eru Iðnó og Ráðhús Reykjavíkur.

Svo mikið landsig var við tjörnina og strætið þvílíkt svað að vafasamt þótti að leggja götuna og eftir að á því var hafist þótti geta brugðið til beggja vona hvort því verki lyki nokkurn tíma. Af þessum sökum var gatan nefnd svo.
David Dayan Fisher

David Dayan Fisher (fæddur 6. júní 1967)

er enskur leikari sem er þekktastur fyrir hlutverk sín í NCIS, og National Treasure.

Einkalíf.

Fisher fæddist í London, Englandi. Árið 2009 þá var Fisher með sýningu á listaverkum sínum í Los Angeles

Ferill.

Fyrsta hlutverk Fisher var í ensku sjónvarpsseríunni The Bill þar sem hann kom fram í tveim þáttum árið 1998. Síðan þá hefur hann komið fram í þáttum á borð við: Robbery Homicide Division, 24, Numb3rs og Medium. Hefur síðan 2008 leikið leyniþjónustumanninn Trent Kort í NCIS og . Fisher hefur leikið í kvikmyndum á borð við: The Diplomat, America Brown, National Treasure, Tony 5 og Infernum.
Kraftlyftingafélag Akraness

Kraftlyftingafélag Akraness (KRAK) er aðildarfélag að Íþróttabandalagi Akraness og Kraftlyftingasambandi Íslands. Félagið var stofnað 24. nóvember 2009.

Saga.

Eftir að samþykkt var að Kraftlyftingasamband Íslands (KRAFT) mundi sækja um aðild að Íþrótta- og Ólympíusambandi Íslands (ÍSÍ) í desember árið 2008 hófst stofnun kraftlyftingafélaga á Íslandi.

Fljótlega barst til tals að stofna félag á Akranesi innan vébanda Íþróttabandalags Akraness (ÍA) en lítið gerðist í þeim málum. Fyrir íslandsmeistaramótið í réttstöðulyftu 2009, sem haldið var á Selfossi 22. nóvember það ár, hugðist Kári Rafn Karlsson skrá sig í Kraftlyftingadeild Breiðabliks til að geta keppt á því móti. Guðjón Hafliðason, þáverandi formaður Kraftlyftingadeildar Breiðabliks og varaformaður í stjórn KRAFT, reið þá á vaðið og hafði samband við vel valda aðila upp á Skaga um stofnun félags og hjólin fóru loks að snúast. Kári varð fyrstur til að keppa undir merkjum Kraftlyftingafélags Akraness, þó að félagið væri ekki formlega stofnað en stofnfundurinn sjálfur var haldinn tveimur dögum síðar (24. nóvember 2009).
CN-turninn

CN-turninn (enska: "CN Tower") er sjónvarps- og samskiptamastur í miðborg Torontó í Ontaríó, Kanada. Turninn sem var eitt sinn hæsti turn veraldar er 553,33 metrar að hæð. Byggingu hans var lokið árið 1976.
Susanna Thompson

Susanna Thompson (fædd, 27. janúar 1958) er bandarísk leikkona sem er þekktust fyrir hlutverk sín í Once and Again, NCIS og Kings.

Einkalíf.

Thompson fæddist í San Diego, Kaliforníu og útskrifaðist frá San Diego State háskólanum með gráðu í leiklist.

Ferill.

Thompson byrjaði feril sinn í sjónvarpsþættinum "Silk Stalkings" frá árinu 1991. Síðan þá hefur hún komið fram sem gestaleikari í sjónvarpsþáttum á borð við: The X-Files, L.A. Law, NYPD Blue, og . Árið 1999 þá var Thompson boðið gestahlutverk í sem Borg Qeen sem hún var hluti af frá 1999-2002. Sama ár þá bauðst henni annað gestahlutverk sem Karen Sammler í Once and Again sem hún lék frá 1999-2002. Thompson bauðst gestahlutverk sem undirofurstinn Hollis Mann í NCIS þar sem hún lék hugarefni Jethro Gibbs í seríu 4-5. Thompson hefur komið í kvikmyndum á borð við: Little Giants, Random Hearts, The Balla of Jack and Rose og American Pastime.

Verðlaun og tilnefningar.

Dramatic Award

San Diego Critics Circle
Being John Malkovich

Being John Malkovich er bandarísk svört komedía frá árinu 1999 sem Spike Jonze leikstýrði og Charlie Kaufman skrifaði. John Cusack, Cameron Diaz, Catherine Keener og John Malkovich fara með aðalhlutverk sem fjallar um Craig Schwartz leikbrúðustjórnanda sem finnur gátt sem leiðir í huga John Malkovich.
Valitor bikar karla í knattspyrnu 2011

Árið 2011 var bikarkeppni karla í knattspyrnu, Valitorbikarinn, haldinn í 52. skiptið. Fyrstu leikir keppninnar hófust laugardaginn 30. apríl og lauk henni með úrslitaleik KR og Þórs þann 13. ágúst.
Rosalyn Sussman Yalow

Rosalyn Sussman Yalow (fædd 19. júlí 1921, dáin 30. maí 2011) var bandarískur kjarneðlisfræðingur. Hún er þekktust fyrir að hafa þróað tækni til geislaónæmismælingar (e. "radioimmunoassay") á peptíðhormónum, en fyrir það hlaut hún þriðjung af Nóbelsverðlaununum í lífeðlis- og læknisfræði árið 1977 (ásamt þeim Andrew Schally og Roger Guillemin).

Geislaónæmismælingin sem Yalow og Solomon Berson þróuðu er afar næm aðferð til magnmælingar á insúlíni eða öðrum mótefnavaka sem byggir á geislarakningu. Þekktu magni af insúlíni sem merkt hefur verið með geislavirkri samsætu af joði er blandað saman við þekkt magn af insúlínbindandi mótefni. Sýninu sem mæla á insúlínmagnið í er svo bætt út í. Ómerkta insúlínið í sýninu keppir nú við geislamerkta insúlínið um bindingu við mótefnið. Bundin mótefni eru þvínæst botnfelld og geislavirkni í flotinu sem eftir verður er mæld í geislamæli. Með samanburði við staðalkúrvu má sjá hversu mikið insúlín var í sýninu.

Aðferð þeirra Yalow og Berson olli byltingu í rannsóknum í innkirtlafræði og ónæmisfræði. Þeim gekk þó illa að fá uppgötvun sína á insúlínbindandi mótefni birtar í viðurkenndum tímaritum því ónæmisfræðingar þess tíma töldu ósennilegt að mótefni gætu bundið svo smá peptíð sem insúlín. Það kom þó fljótt í ljós hve öflug aðferð þeirra Yalow og Berson var, en fram til þess tíma höfðu magnmælingar á insúlíni eingöngu verið óbeinar og skorti mjög á næmni þeirra og áreiðanleik.
Shrek the Third

Shrek the Third er bandarísk teiknimynd frá árinu 2007 sem Chris Miller og Raman Hui leikstýrðu. Myndin er sú þriðja í Shrek seríunni og fara Mike Myers, Eddie Murphy, Cameron Diaz, Antonio Banderas, Julie Andrews og Justin Timberlake með aðalhlutverkin.
Beathoven

Beathoven var íslensk hljómsveit sem var stofnuð árið 1987. Tónlistarmenn eru Stefán Hilmarsson (söngvari) og Sverrir Stormsker (píanó). Hljómsveitin keppti fyrir hönd Íslands í Söngvakeppni evrópskra sjónvarpsstöðva 1988 með laginu „Þú og þeir (Sókrates)“. Þeir náðu 16. sæti af 21, með 20 stig.
Ingólfur Sigurðsson

Ingólfur Sigurðsson (fæddur 12. febrúar 1993) er íslenskur knattspyrnumaður sem leikur með knattspyrnuliði Vals. Hann lék áður með unglingaflokki og meistaraflokki KR. Þegar hann var 15 ára fór hann til reynslu til hollenska félagsins SC Heerenveen og var þar eitt tímabil.
Handknattleiksárið 1946-47

Handknattleiksárið 1946-47 var keppnistímabilið í íslenskum handknattleik sem hófst haustið 1946 og lauk sumarið 1947. Valsarar urðu Íslandsmeistarar í karlaflokki og Ármann í kvennaflokki. Engir landsleikir fóru fram á tímabilinu.

Karlaflokkur.

1. deild.

Valsmenn urðu Íslandsmeistarar etir úrslitaleik gegn ÍR. Átta lið tóku þátt í Íslandsmóti karla og léku þau einfalda umferð í tveimur fjögurra liða riðlum.

"A riðill"

"B riðill"

"Úrslitaleikur"

Kvennaflokkur.

1. deild.

Ármannsstúlkur urðu Íslandsmeistarar í meistaraflokki kvenna eftir úrslitaleik gegn FH. Sjö lið tóku þátt í Íslandsmóti kvenna og léku þau einfalda umferð í tveimur þriggja og fjögurra liða riðlum.

"A riðill"

"B riðill"

"Úrslitaleikur"

Íslandsmótið utanhúss.

Íslandsmótið í handknattleik kvenna utanhúss var haldið sumarið 1947. Fimm félög tóku þátt og fóru Ármannsstúlkur með sigur af hólmi, unnu alla sína leiki.

Landslið.

Engir formlegir landsleikir fóru fram á tímabilinu. Sænska liðið IFK Kristianstad heimsótti Ísland vorið 1947 og lék þrjá leiki gegn íslensku úrvalsliði og einn gegn Ármenningum. Svíarnir sigruðu í öllum leikjunum með miklum mun.
FIE

FIE getur átt við:
Handknattleiksárið 1951-52

Handknattleiksárið 1951-52 var keppnistímabilið í íslenskum handknattleik sem hófst haustið 1951 og lauk sumarið 1952. Ármenningar urðu Íslandsmeistarar í karlaflokki en Fram sigraði kvennaflokki. Íslendingar léku enga landsleiki á tímabilinu.

Karlaflokkur.

1. deild.

Ármenningar urðu Íslandsmeistarar, þrátt fyrir tap gegn Valsmönnum í lokaleik. Liðin hlutu jafn mörg stig en Ármenningar unnu titilinn á markatölu. Keppt var í sex liða deild með einfaldri umferð.

KR féll í 2. deild.

2. deild.

Afturelding fór með sigur af hólmi og tryggði sér sæti í 1. deild. Keppt var í þriggja liða deild með einfaldri umferð.

Kvennaflokkur.

1. deild.

Framarar urðu Íslandsmeistarar í meistaraflokki kvenna þriðja árið í röð. Leikin var einföld umferð í fjögurra liða deild.

Landslið.

Engir formlegir landsleikir fóru fram á tímabilinu.
Bambara

Bambara (Bamanankan, bamana) er tungumál sem talað er í Malí af 10 milljón manns, þar af er mikill minnihluti af ættbálki Bambara sem hefur málið að móðurmáli og er því bambara annað tungumál langflestra.

Einnig talað nokkuð í Senegal, Búrkína Fasó og Fílabeinsströndinni.

Ritmálið hefur í gegnum tíðina stuðst við ólík stafróf og tekið miklum breytingum.

Flokkast til Mande-mála.
Beðið eftir barni

What to Expect When You're Expecting er bandarísk kvikmynd sem Kirk Jones leikstýrir en handritið er skrifað af Shauna Cross. Cross byggði handritið lauslega á samnefndri meðgönguhandbók eftir Heidi Murkoff, sem selst hefur í 16 milljónum eintaka í Bandaríkjunum og hefur komið út í íslenskri þýðingu undir nafninu "Beðið eftir barni" (2010).

Í myndinni fléttast saman sögur fjögurra para sem öll eiga von á sínu fyrsta barni og er því lýst hvernig líf þeirra breytist við meðgöngu og fæðingu. Á meðal leikara eru Elizabeth Banks, Anna Kendrick, Chris Rock, Jennifer Lopez, Cameron Diaz og Chace Crawford í þeim hópi. Myndin verður frumsýnd þann 11. maí 2012 í Bandaríkjunum.
Stefán &amp; Eyfi

Stefán &amp; Eyfi var íslensk söngdúett sem var stofnaður árið 1991. Söngvarar voru Stefán Hilmarsson og Eyjólfur Kristjánsson. Dúettinn keppti fyrir hönd Íslands í Söngvakeppni evrópskra sjónvarpsstöðva 1991 með laginu „Draumur um Nínu“. Þeir lentu í 15. sæti af 22 með 26 stig.
Handknattleiksárið 1945-46

Handknattleiksárið 1945-46 var keppnistímabilið í íslenskum handknattleik sem hófst haustið 1945 og lauk sumarið 1946. ÍR-ingar urðu Íslandsmeistarar í karlaflokki og Haukar í kvennaflokki. Engir landsleikir fóru fram á tímabilinu.

Karlaflokkur.

1. deild.

ÍR-ingar urðu Íslandsmeistarar í fyrsta sinn eftir úrslitaleik gegn Haukum. Átta lið tóku þátt í Íslandsmóti karla og léku þau einfalda umferð í tveimur fjögurra liða riðlum.

"A riðill"

"B riðill"

"Úrslitaleikur"

Kvennaflokkur.

1. deild.

Haukar urðu Íslandsmeistarar í meistaraflokki kvenna á fullu húsi stiga. Leikin var einföld umferð í sex liða deild.

Landslið.

Engir formlegir landsleikir fóru fram á tímabilinu.
Handknattleiksárið 1962-63

Handknattleiksárið 1962-63 var keppnistímabilið í íslenskum handknattleik sem hófst haustið 1962 og lauk sumarið 1963. Framarar urðu Íslandsmeistarar í karlaflokki og Ármann í kvennaflokki. Karlalandsliðið tók ekki þátt í stórmóti á tímabilinu.

Karlaflokkur.

1. deild.

Framarar urðu Íslandsmeistarar í meistaraflokki karla. Keppt var í sex liða deild með tvöfaldri umferð.

"Úrslitaleikur um fall í 2. deild"

2. deild.

Ármenningar sigruðu í 2. deild á fullu húsi stiga og tryggðu sér sæti í 1. deild. Leikin var einföld umferð í sex liða deild.

+ ÍA gaf þrjá leikja sinna.

Evrópukeppni.

Framarar kepptu í Evrópukeppni meistaraliða, fyrstir íslenskra liða. Þeir féllu út í 1. umferð fyrir danska liðinu Skovbakken.

"1. umferð"

Kvennaflokkur.

1. deild.

Ármannskonur urðu Íslandsmeistarar í meistaraflokki kvenna. Leikin var einföld umferð í sex liða deild. Vegna þátttökuleysis var ekki keppt í 2. deild.

Landslið.

Íslenska karlalandsliðið í handknattleik hélt í keppnisferð til Frakklands og Spánar, lék sitthvorn æfingarleikinn en tapaði þeim báðum.
Handknattleiksárið 1969-70

Handknattleiksárið 1969-70 var keppnistímabilið í íslenskum handknattleik sem hófst haustið 1969 og lauk sumarið 1970. Framarar urðu Íslandsmeistarar í karlaflokki og einnig í kvennaflokki. Karlalandsliðið tók þátt í HM í Frakklandi og hafnaði í 11. sæti af 16 þjóðum.

Karlaflokkur.

1. deild.

Framarar urðu Íslandsmeistarar í meistaraflokki karla. Keppt var í sex liða deild með tvöfaldri umferð.

KR féll í 2. deild eftir aukaleik við Víking.

"Aukaleikur um fall"

2. deild.

ÍR sigraði í 2. deild og tók sæti KR í 1. deild. Keppt var í tveimur riðlum, Suðurlandsriðli og Norðurlandsriðli.

"Suðurlandsriðill"

"Norðurlandsriðill"

"Úrslit"

Evrópukeppni.

FH keppti í Evrópukeppni meistaraliða. FH-ingar hófu keppni í 16-liða úrslitum en töpuðu fyrir ungverska liðinu Honved Búdapest.

"16-liða úrslit"

Landslið.

Íslenska karlalandsliðið í handknattleik komst á HM í Frakklandi með því að vinna sigur á Austurríkismönnum í forkeppni.

"Leikir um HM-sæti"

"Oddaleikur"

HM í Frakklandi hófst í lok febrúar 1970. Ísland var í riðli með Dönum, Pólverjum og Ungverjum. Ísland hafnaði í þriðja sæti í riðlinum og lék um 9.-12. sæti.

"Forriðill"

"Keppni um 9.-12. sæti"

Kvennaflokkur.

1. deild.

Framarar urðu Íslandsmeistarar í meistaraflokki kvenna, eftir 11:9 sigur á Valsstúlkum í lokaleik. Keppt var í sex liða deild með tvöfaldri umferð.

Breiðablik féll í 2. deild.

2. deild.

Njarðvík sigraði í 2. deild. Keppt var í þriggja liða deild með tvöfaldri umferð.

Fallið var frá því að halda úti sérstökum Norðurlandsriðli í 2. deild, en liðin þess í stað skráð til keppni í Íslandsmóti 1. flokks. Völsungur frá Húsavík varð Íslandsmeistari í 1. flokki með talsverðum yfirburðum, sigraði t.d. Val 8:2 í úrslitum í Laugardalshöll. Hefði liðið því væntanlega orðið sigurstranglegt í 2. deild.

Evrópukeppni.

Valur keppti í Evrópukeppni meistaraliða. Valsstúlkur hófu keppni í 16-liða úrslitum en töpuðu fyrir pólska liðinu AZS AWF Wrocław.

"16-liða úrslit"
Chuck Russell

Chuck Russell (fæddur 6. ágúst 1952) er bandarískur leikstjóri, framleiðandi og leikari. Hann er best þekktur fyrir að hafa leikstýrt kvikmyndina "The Mask" frá árinu 1994 með Jim Carrey og Cameron Diaz í aðalhlutverki.
Sigga (breiðskífa)

Sigga er önnur einleiks breiðskífa Siggu Beinteins
Hertogadæmi

Hertogadæmi er lén sem heyrir undir hertoga. Í Evrópu eru til dæmi um hertogadæmi sem nutu mikils sjálfræðis, til dæmis á Ítalíu og í Þýskalandi þar sem þau heyrðu undir keisara að nafninu til, en í öðrum tilvikum heyrðu hertogadæmi undir konung sem réði því hverjir héldu þau að léni.

Stórhertogadæmi nutu enn meira sjálfstæðis, líkt og stórfurstadæmi, og voru í reynd fullvalda ríki. Eina stórhertogadæmið sem eftir er er Lúxemborg.
Ketildyngja

Ketildyngja er eldfjall í Ódáðahrauni. Nafnið Ketildyngja sést fyrst hjá Þorvaldi Thoroddsen og er sennilega frá honum runnið. Dyngjukeilan er lág en efst er allmikill sporöskjulagaður gígur sem nefnist Ketill. Þar er jarðhiti, hluti af háhitasvæði sem nefnist Fremri-Námur. Þar var numinn brennisteinn til útflutnings í aldaraðir. Norður af gígnum eru Ketilhyrnur, hnjúkar úr eldra bergi sem standa upp úr hrauninu. Norður og norðvestur af þeim eru Skjaldbaka og Skuggadyngja, gamlir dyngjugígar sem rísa upp úr hrauninu. Aðalhraunflæðið frá Ketildyngju leitaði til norðvesturs um Heilagsdal og fann sér svo leið um Selhjallagil niður í Mývatnssveit. Þar breiddi það úr sér og þakti stóran hluta sveitarinnar. Það myndar meginhluta Grænavatnsbruna milli Mývatns og Bláfells. Það flæddi niður farveg Laxár og hefur hugsanlega myndað fyrsta forvera Mývatns þegar það stíflaði árgilið. Það rann síðan niður Laxárdal og Aðaldal og hugsanlega allt út á móts við norðurenda Fljótsheiðar. Þetta hraun nefnist Laxárhraun eldra. Allt ofan frá Grænavatnsbruna er hraunið að mestu hulið Laxárhrauninu yngra. Aðrir hraunstraumar flæddu frá Ketildyngju til norðurs í átt að Búrfelli og til suðurs og vesturs að Sellandafjalli. Hraunið frá Ketildyngju er með stærstu hraunum Íslands. Flatarmál þess er um 390 km2 og aldur þess er um 7000 ár.
Huang Nubo

Huang Nubo (kínverska: 黄怒波) er kínverskur auðkýfingur og ljóðskáld. Nubo hefur ýmisleg tengsl við Ísland. Hann hefur komið á fót kínversk-íslenskri ljóðahátíð sem haldin hefur verið einu sinni og mun verða framhald á. Nubo lýsti áhuga á að kaupa Grímsstaði á Fjöllum, 300 ferkílómetra land, í því skyni að koma þar á laggirnar túristamiðstöð. Honum var hafnað.

Tenglar.

Chinese tycoon Huang Nubo wants to buy up 300 square kilometres of Iceland
Markaðsvæðing

Markaðsvæðing er það ferli þegar samfélag tekur á öllum sviðum að lúta lögmálum markaðarins, svo sem með einkavæðingu, minnkandi ríkisbúskap eða breyttum aðferðum.

Frá sjónarhóli fyrirtækis og fyrirtækjamenningar er markaðsvæðing viðskiptafræðileg nálgun sem fyrirtæki nota til að skilgreina og uppfylla þarfir og væntingar viðskiptavina. Þessar þarfir og væntingar geta verið augljósar eða faldar. Í markaðsvæddu fyrirtæki taka allir starfsmenn þátt í því að bjóða viðskiptavinum ávallt það besta með einum eða öðrum hætti. Öll tækifæri eru nýtt til þess að finna leiðir til að betrumbæta vörur og þjónustu. Markaðsvæðing á sér stað þegar fyrirtæki skapar markaðsvitund í stefnumótun sinni sem er innleidd í öllum deildum fyrirtækisins. Allt starfsfólk vinnur að sameiginlegu markmiði og viðskiptavinir upplifa það í gegnum þjónustuna. Fylgismenn markaðsvæðingar segja fylgni á milli árangurs í markaðsvæðingu og fjárhagslegrar afkomu fyrirtækisins en andstæðingarnir gagnrýna markaðsvæðingu á hugmyndafræðilegum forsendum og er einkavæðing ríkisbanka þar nærtækt dæmi.
Michael Collins

Michael Collins getur átt við um:
Apollo-geimferðaáætlunin

Apollo-geimferðaáætlunin var þriðja mannað geimferðaáætlun NASA og er þekktust fyrir að hafa komið mönnuðum geimförum á tunglið. Upphaf Apollo-áætlunarinnar var þann 25. maí 1961 þegar John F. Kennedy, þáverandi forseti Bandaríkjanna, setti það markmið að senda mann til tunglsins og koma honum heilum að höldnu aftur til jarðar.
Keys to Tulsa

Svartnætti (enska: "Keys to Tulsa") er bandarísk kvikmynd frá árinu 1997 sem Leslie Greif leikstýrði og er byggð á samnefndri bók eftir Bryan Fair Berkey. Eric Stolts og James Spader fara með aðalhlutverkin.
Dragóni

Dragónar voru upphaflega fótgönguliðar sem fengið höfðu þjálfun í reiðmennsku og notuðust við hesta til að ferðast milli orrusta en börðust annars á fæti. Dragónar voru algengir í herjum Evrópu frá 17. öld til 19. aldar. Á 18. öld breyttust dragónar í léttvopnað riddaralið. Í dag koma dragónar aðallega fyrir sem heiðursvörður.
Flikk-flakk

Flikk-flakk er þriðja breiðskífa Siggu Beinteins.